《玉峡夜泊闻歌吹声》
明代·吴旦

江潭日欲上，汀洲露未重。赵女歌正扬，越客魂先动。

玉柱应离歌，瑶笙学调凤。窈窕子夜声，悽恻江南弄。

繁音逐水流，哀响因风送。曲罢夜苍苍，踟躇人如梦。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。